Kommissionens direktiv 2002/82/EF

af 15. oktober 2002

om ændring af direktiv 96/77/EF om specifikke renhedskriterier for andre tilsætningsstoffer til levnedsmidler end farvestoffer og sødestoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler(1), ændret ved Europa-Parlamentets og Rådets direktiv 94/34/EF(2), særlig artikel 3, stk. 3, litra a),

efter høring af Den Videnskabelige Komité for Levnedsmidler, og

ud fra følgende betragtninger:

(1) Europa-Parlamentets og Rådets direktiv 95/2/EF om andre tilsætningsstoffer til levnedsmidler end farvestoffer og sødestoffer(3), senest ændret ved direktiv 2001/5/EF(4), indeholder en liste over andre tilsætningsstoffer end farvestoffer og sødestoffer, som må anvendes i levnedsmidler.

(2) Kommissionens direktiv 96/77/EF(5), senest ændret ved direktiv 2001/30/EF(6), fastsætter renhedskriterier for andre tilsætningsstoffer end farvestoffer og sødestoffer som omhandlet i direktiv 95/2/EF.

(3) Det er nødvendigt at tilpasse renhedskriterierne i direktiv 96/77/EF til den tekniske udvikling og at fastsætte renhedskriterier for tilsætningsstoffer til levnedsmidler, som der hidtil ikke har været fastsat renhedskriterier for.

(4) Der skal tages hensyn til specifikationerne og analysemetoderne for tilsætningsstoffer, således som de er fastsat i Codex Alimentarius af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA).

(5) Direktiv 96/77/EF bør derfor ændres i overensstemmelse hermed.

(6) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE DIREKTIV:

Artikel 1

Bilaget til direktiv 96/77/EF ændres som angivet i bilaget til nærværende direktiv.

Artikel 2

Medlemsstaterne sætter de fornødne love og administrative bestemmelser i kraft for at efterkomme dette direktiv senest den 31. august 2003. De underretter straks Kommissionen derom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 15. oktober 2002.

På Kommissionens vegne

David Byrne

Medlem af Kommissionen

(1) EFT L 40 af 11.2.1989, s. 27.

(2) EFT L 237 af 10.9.1994, s. 1.

(3) EFT L 61 af 18.3.1995, s. 1.

(4) EFT L 55 af 24.2.2001, s. 59.

(5) EFT L 339 af 30.12.1996, s. 1.

(6) EFT L 146 af 31.5.2001, s. 1.

BILAG

Bilaget til direktiv 96/77/EF ændres således:

1) Teksten vedrørende E 338 Phosphorsyre, E 339 (i) Mononatriumphosphat, E 339 (ii) Dinatriumphosphat, E 339 (iii) Trinatriumphosphat, E 340 (i) Monokaliumphosphat, E 340 (ii) Dikaliumphosphat, E 340 (iii) Trikaliumphosphat, E 341 (i) Monocalciumphosphat, E 341 (ii) Dicalciumphosphat, E 341 (iii) Tricalciumphosphat, E 450 (i) Dinatriumdiphosphat, E 450 (ii) Trinatriumdiphosphat, E 450 (iii) Tetranatriumdiphosphat, E 450 (v) Tetrakaliumdiphosphat, E 450 (vi) Dicalciumdiphosphat, E 450 (vii) Calciumdihydrogendiphosphat, E 451 (i) Pentanatriumtriphosphat og E 451 (ii) Pentakaliumtriphosphat, E 452 (i) Natriumpolyphosphat, E 452 (ii) Kaliumpolyphosphat og E 452 (iv) Calciumpolyphosphat affattes således: >TABELPOSITION>

2) Følgende tekst vedrørende E 650 Zinkacetat, E 943a Butan, E 943b Isobutan, E 944 Propan, E 949 Hydrogen, E 1201 Polyvinylpyrrolidon og E 1202 Polyvinylpolypyrrolidon indsættes: >TABELPOSITION>.